ປ.ໂອບາມາ ເວົ້າວ່າ ກຳລັງເຄື່ອນທີ່ ຢ່າງໄວ ຂອງເນໂຕ້ ເປັນສັນຍານ ໃຫ້ຣັດເຊຍ (ວີດີໂອ)
ບັນດາຜູ້ນຳກຸ່ມເນໂຕ້ ຈັດຕັ້ງກອງກຳລັງດັ່ງກ່າວ ຂຶ້ນມາ ເພື່ອຂັດຂວາງ ການເຄື່ອນໄຫວ ຂອງຣັດເຊຍ ໃນພາກຕາເວັນອອກຢູໂຣບ.
ບັນດາຜູ້ນຳກຸ່ມເນໂຕ້ ທີ່ໄດ້ປະຊຸມກັນຢູໃນປະເທດອັງກິດ ໄດ້ ອະນຸມັດການຈັດຕັ້ງກອງກຳລັງນຶ່ງຂຶ້ນທີ່ຈະມີໜ້າຢູ່ພາກຢູໂຣບ ຕາເວັນອອກ ເພື່ອຂັດຂວາງ ແລະຖ້າຈຳເປັນຈະທຳການຕອບ ໂຕ້ຕໍ່ການໂຈມຕີໃດໆ ຂອງຣັດເຊຍ ສິງ ຈະນຳເອົາລາຍງານ ກ່ຽວກັບເລື້ອງນີ້ຈາກຜູ້ສື່ຂ່າວວີໂອເອ ທີ່ລາຍງານມາຈາກເມືອງ Newport ແຄ້ວນ Wales ຂອງ ອັງກິດ ມາສະເໜີທ່ານຕໍ່ໄປ ບັນດາຜູ້ນຳກຸ່ມເນໂຕ້ ໄດ້ພາກັນເບິ່ງການສະແດງກຳລັງທີ່ເຂົາເຈົ້າເປັນຜູ້ບັນຊາການແລະຫຼັງຈາກນັ້ນໄດ້ເຄື່ອນໄຫວໄປສູ່ການຈັດຕັ້ງກອງກຳລັງເຄື່ອນໄຫວຢ່າງໄວ ເພື່ອຕອບໂຕ້ຕໍ່ການຂົ່ມຂູ່ໃໝ່ໆທີ່ພວກເຂົາເຈົ້າມອງເຫັນວ່າມາຈາກຣັດເຊຍ ແລະໃຫ້ສັນຍາ ທີ່ເພີ້ມການໃຊ້ຈ່າຍໃນດ້ານປ້ອງກັນປະເທດເພື່ອສະໜັບສະໜັບໃນການຕັ້ງກຳລັງດັ່ງ ກ່າວແລະຄວາມພະຍາຕາມອື່ນໆທີ່ຈະເຮັດໃຫ້ພັນທະມິດດັ່ງກ່າວເຂັ້ມແຂງຂຶ້ນ ປະທານາທິບໍດີບາຣັກ ໂອບາມາ ແຫ່ງສະຫະລັດກ່າວວ່າ ກອງປະຊຸມ ສຸດຍອດໄດ້ປະເຊີນກັບການທ້າທາຍໃໝ່ຕ່າງໆ ທີ່ເກີດຈາກຣັດເຊຍ ແລະຈາກພວກຫົວຮຸນແຮງລັດອິສລາມ ໃນອີຣັກນັ້ນ ທ່ານໂອບາມາກ່າວວ່າ ບັນດາຜູ້ນຳເຫຼົ່ານີ້ ດຳເນີນການດັ່ງກ່າວ ຊຶ່ງສ່ວນໃຫຍ່ແມ່ນການຈັດຕັ້ງໜ່ວຍກຳລັງໃໝ່ຂຶ້ນຊຶ່ງຈະປະກອບດ້ວຍທະຫານຫຼາຍພັນຄົນ ແລະສ້າງສະຖານທີ່ຕ່າງໆທີ່ຖາວອນຂຶ້ນໃນພາກຕາເວັນອອກຂອງຢູໂຣບ ເພື່ອຂັດຂວາງ ແລະຕອບໂຕ້ ຕໍ່ການຮຸກຮານໃດໆຂອງຣັດເຊັຍ ທ່ານ Anders Fogh Rasmussen ເລທາທິການໃຫຍ່ ກຸ່ມເນໂຕ້ ກ່າວວ່າ ໜ່ວຍກຳລັງໃໝ່ນີ້ ມີວັດຖຸປະສົງເພື່ອຮັບປະກັນວ່າ ຣັດເຊຍ ຈະບໍ່ພະຍາຍາມທຳການເຄື່ອນໄຫວທາງທະຫານໃດໆ ເຊັ່ນຣັດເຊຍໄດ້ເຮັດມາໃນຢູເຄຣນ ຕໍ່ພວກປະເທດບໍລິວານ ໃນອະດີດສະຫະພາບໂຊວຽດ ຊຶ່ງເວລານີ້ເຂົ້າຢູ່ໃນພາກສ່ວນພັນທະມິດ ຂອງຝ່າຍຕາເວັນຕົກແລ້ວນັ້ນ ຊຶ່ງທ່ານ Rasmussen ກ່າວວ່າ ທ່ານ Rasmussen ກ່າວວ່າ ການສູ້ລົບກັນຍັງດຳເນີນຢູ່ຕໍ່ມາໃນຢູເຄຣນໃນວັນສຸກຜ່ານມານີ້ ຊຶ່ງພວກກຳລັງຂອງຢູເຄຣນ ກຳລັງປ້ອງກັນເມືອງຍຸດທະສາດ Mariupol ຕໍ່ຕ້ານການຄືບໜ້າຂອງພວກຫົວ ແບ່ງແຍກ ທີ່ໄດ້ຮັບການສະໜັບສະໜຸນຈາກພວກທະຫານຣັດເຊຍນັ້ນ ພວກນັກເຈລະ ຈາທີ່ພວມພົບປະ ກັນທີ່ປະເທດ Belarus ໄດ້ບັນລຸຂໍ້ຕົກລົງຢຸດຍິງກັນ ຊຶ່ງບັນດາເຈົ້າ ໜ້າທີ່ກຸ່ມເນໂຕ້ ໄດ້ສະແດງຄວາມຍິນດີນຳ ແຕ່ທ່ານ Rasmussen ເລຂາທິການໃຫຍ່ກຸ່ມເນໂຕ້ ສະແດງຄວາມສົງໄສ ບາງຢ່າງອອກມາ ກ່ຽວກັບວ່າຂໍ້ຕົກລົງດັ່ງກ່າວ ຈະໝັ້ນ ຍືນຫຼືບໍ່ນັ້ນ ຊຶ່ງທ່ານ Rasmussen ກ່າວດັ່ງນີ້: ທ່ານ Rasmussen ກ່າວວ່າ ທ່ານ Rasmussen ເອີ້ນການເຄື່ອນໄຫວຂອງຣັດເຊຍໃນຢູເຄຣນວ່າ  ສຳລັບກຸ່ມເນໂຕ້ ແລະກ່າວວ່າ ພວກປະເທດພັນທະມິດ ໃຫ້ຄຳໝັ້ນສັນຍາທີ່ຈະເພີ້ມຄ່າໃຊ້ຈ່າຍໃນການ ປ້ອງກັນປະເທດຂຶ້ນອີກ ເພື່ອທຳການ ໂຕ້ຕອບ ບັນດາຜູ້ນຳເນໂຕ້ ມີເວລາສ່ວນນຶ່ງສຳລັບໂອ້ລົມກັນໃນລະຫວ່າງກອງປະຊຸມສຸດຍອດນີ້ ແຕ່ໄດ້ອຸທິດເວລາໃນການພົບປະກັນຢ່າງດົນນານຫຼາຍຄັ້ງ ຕໍ່ບັນຫາດ້ານຄວາມປອດໄພຢ່າງຮີບດ່ວນ ຮວມທັງເລື້ອງຣັດເຊຍ ການຂົ່ມຂູ່ຈາກກຸ່ມລັດອິສລາມ ການຍຸດຕິພາລະກິດການສູ້ລົບຂອງກຸ່ມເນໂຕ້ໃນອັຟການິສຖານໃນເດືອນທັນວາປີນີ້ ແລະຄວາມຕ້ອງ ການເພື່ອປັບປຸງການປ້ອງກັນທາງດ້ານຄອມພີວເຕີນັ້ນ